VM i ishockey 2008

VM i ishockey 2008 var det 72. verdensmesterskab i ishockey. Mesterskabet blev afviklet i fire niveauer som VM (tidligere kaldt A-VM), 1. division (tidl. B-VM), 2. division (tidl. C-VM) og 3. division (tidl. D-VM). 48 hold deltog i VM-turneringerne, og det var tre hold flere end den hidtidige deltagerrekord, som stammede fra VM-turneringerne i 2004, 2005 og 2006.

Det egentlige VM skulle for første gang nogensinde afholdes i sportens moderland Canada, og kampene blev spillet i perioden 1. – 18. maj 2008 i byerne Halifax og Québec. Canada fik tildelt værtskabet på IIHF-kongressen i Prag den 7. maj 2004. Canada havde oprindelig to modkandidater, Tyskland og Sverige, men begge lande trak sig inden den endelige afstemning. Det blev for første gang, siden VM 1962, at et A-VM blev spillet uden for Europa.

Turneringen blev delt mellem to byer og to ishockeyhaller. I Halifax Metro Centre (10.595 tilskuerpladser), Halifax, Nova Scotia blev der spillet 24 gruppekampe (herunder Canadas gruppekampe) samt to kvartfinaler. Halifax var også værtsby for junior-VM 2003 og VM 2004 for kvinder. De sidste 30 gruppekampe, de to sidste kvartfinaler, semifinalerne, bronzekampen og finalen blev spillet i Colisée Pepsi (15.750 pladser), Québec, Québec.

I forbindelse med mesterskabet fejrede IIHF 100 års jubilæum og byen Québec 400 års jubilæum.

VM i de lavere divisioner blev spillet på forskellige terminer i løbet af april 2008.

Samlet rangering

VM 

Mesterskabet får deltagelse af 16 nationer, af hvilke de 14 har kvalificeret sig ved at slutte blandt de 14 bedste ved sidste VM, mens de to sidste hold, Frankrig og Slovenien, kvalificerede sig ved at vinde hver deres 1. divisionsgruppe i 2007.

Holdene er blevet inddelt i fire grupper efter deres verdensranglisteplacering (angivet i parentes) efter sidste VM.

Verdensranglistens nr. 15-17 (Kasakhstan, Østrig og Ukraine) er ikke kvalificeret til VM 2008 i Canada. De tre hold spiller i 1. division ved VM 2008.

Indledende runde 

De tre bedste hold fra hver gruppe går videre til mellemrunden, mens det dårligste hold fra hver gruppe fortsætter i nedrykningskampene.

Mellemrunde 

De tre bedste hold fra hver indledende gruppe går videre til mellemrunden, hvor holdene fra gruppe A og D bliver samlet i gruppe E, mens holdene fra gruppe B og C samles i gruppe F. Resultaterne fra indbyrdes opgør mellem hold fra samme indledende gruppe bliver taget med til mellemrunden.

De fire bedste hold i hver gruppe går videre til kvartfinalerne. Nr. 5 og 6 i grupperne bliver rangeret som nr. 9-12 ud fra resultaterne i de to gruppespil.

Slutspil

Medaljevindere

Nedrykningsrunde 

De fire hold, der slutter på sidstepladsen i de fire indledende grupper, spiller i nedrykningsrunden om at undgå de to nedrykningspladser. Nr. 4 fra gruppe B møder nr. 4 fra gruppe C i en serie bedst af tre kampe om at undgå den ene nedrykningsplads. Den anden nedrykningsplads tilfalder taberen af en serie på bedst af tre kampe mellem nr. 4 fra gruppe A og nr. 4 fra gruppe D. De to vinderhold kvalificerer sig til næste VM, mens de to tabere "rykker ned" i 1. division.

Topscorere 
Listen viser de 10 topscorere sorteret efter point, ved pointlighed efter flest mål. Såfremt listen når over 10 spillere som følge af pointlighed udelades samtlige spillere der deler 10. pladsen.
K = Kampe; M = Mål; A = Assists; Pts = Points; +/- = Plus/minus; Udv.M. = Udvisningsminutter; POS = Position

Bedste målmænd 
Kun de 5 bedste målmænd, rangeret efter redningsprocent, som har været på isen i mere end 40% af sit holds totale spilletid er inkluderet på denne liste.
TPI = Tid På Is (minutter:sekunder); Skud = Skud imod; MI = Mål Imod; MIG = Mål Imod Gennemsnit; Redn.% = Redningsprocent; SO = Shutouts

Danmarks trup

1. division 
De 12 næstbedste hold spiller om verdensmesterskabet i 1. division (tidligere kaldt B-VM), der er inddelt i to grupper. De to gruppevindere kvalificerer sig til næste års VM (tidl. A-VM). De to hold, der slutter på sidstepladsen i hver gruppe, rykker ned i 2. division. Gruppe A spilles i TWK Arena i Innsbruck, Østrig, og gruppe B i Tsukisamu Sapporo Arena i Sapporo, Japan. Kampene afvikles i perioden 13. – 19. april 2008.

Resultaterne betød, at Østrig og Ungarn rykkede op i den bedste række til VM 2009, mens Sydkorea og Estland rykkede ned i 2. division.

2. division 

De 12 tredjebedste hold spiller om verdensmesterskabet i 2. division (tidligere kaldt C-VM), der er inddelt i to grupper. De to gruppevindere kvalificerer sig til næste års 1. division. De to hold, der slutter på sidstepladsen i hver gruppe, rykker ned i 3. division. Gruppe A skal spilles i Brasov Arena i Brasov, Rumænien, og gruppe B i HISS Arena i Newcastle, New South Wales, Australien. Kampene afvikles i perioden 7. – 13. april 2008.

De to gruppevindere, Rumænien og Australien, rykkede op i 1. division til VM 2009, mens de to seksere, Irland og New Zealand, rykkede ned i 3. division.

3. division 

VM i 3. division (tidl. D-VM) blev afviklet i Luxembourg by i Luxembourg i perioden 31. marts – 6. april 2008. Holdene spillede om to opringspladser til 2. division ved VM 2009.

Mesterskabet havde deltagelse af seks hold, men eftersom der var tilmeldt otte hold, var kun de fem af holdene på forhånd sikret deltagelse i turneringen i Luxembourg: Tyrkiet, Nordkorea, Luxembourg, Sydafrika og Mongoliet. Den sidste plads tilfaldt Grækenland, der vandt en kvalifikationsturnering, som også havde deltagelse af Armenien og Bosnien-Hercegovina.

Luxembourgs Rafael Springer satte rekord som den ældste VM-spiller i historien. I holdets sidste kamp mod Grækenland spillede han i en alder af 49 år og 178 dage. Tre dage tidligere var han med en assist i 4-5-nederlaget mod Sydafrika blevet den ældste spiller, der scorede et point ved VM (49 år 175 dage).

Resultaterne medførte, at Nordkorea og Sydafrika rykkede op i 2. division til VM 2009.

Kvalifikation til 3. division 

Tre hold spillede om én plads ved VM i 3. division. Kvalifikationsturneringen blev spillet den 15. – 17. februar 2008 i Sarajevo i Bosnien-Hercegovina. Vinderen af turneringen kvalificerede sig til VM i 3. division.

Grækenland gjorde comback ved VM efter ni års fravær fra international ishockey. Med sejre mod både Armenien og Bosnien-Hercegovina kvalificerede holdet sig til VM i 3. division senere på året.

Noter og referencer

Kilder / eksterne henvisninger 
 Halifax Scores Another Big Win With the 2008 IIHF World Hockey Championship! – Events Halifax, 7. maj 2004 

2008
Ishockey i 2008